USA saatkond: Eesti on Vene ohu suhtes paranoiline ÕL - Estonian World Review
USA saatkond: Eesti on Vene ohu suhtes paranoiline ÕL
USA saatkonna poolt eelmise aasta aprillis koostatud memos leitakse, et Eesti on Venemaa ohu suhtes paranoiline.
WikiLeaksi poolt täna avaldatud salajases dokumendis pealkirjaga "Kodumaa kaitse: natuke paranoiline" märgitakse, et kuigi Eesti üritab suhetes Venemaaga "karastuda", põhineb Eesti riigikaitse planeerimine ähvardaval Venemaa rünnakuohul.
USA saatkonnast saadetud lühikeses memos kirjutatakse, et pärast Venemaa rünnakut Gruusia vastu valminud ja mullu jaanuaris avaldatud Eesti kümneaastane sõjalise kaitse arengukava on kooskõlas NATO kollektiivkaitse põhimõtetega, kuid rõhutab territoriaalse ja esmase kaitse vajadust.
Plaan kutsub üles investeerima eelhoiatussüsteemi, õhu- ja tankitõrjesse ja muudesse vahenditesse, mis aitaks "heidutada" Venemaad Eestit mitte ründama või tõrjuma esmast rünnakut. Lisaks näeb plaan ette ajateenistuse säilitamise ning reservväelaste kordusõppuste arvu kasvatamise.